Uverejnenie žiadosti o zmenu špecifikácie výrobku v súvislosti s názvom v sektore vinohradníctva a vinárstva v zmysle článku 105 nariadenia Európskeho parlamentu a Rady (EÚ) č. 1308/2013

(2020/C 63/05)

Týmto uverejnením sa poskytuje právo vzniesť námietku proti žiadosti podľa článku 98 nariadenia Európskeho parlamentu a Rady (EÚ) č. 1308/2013 (1) do dvoch mesiacov od dátumu tohto uverejnenia.

ŽIADOSŤ O ZMENU ŠPECIFIKÁCIE VÝROBKU

„Terrazze Retiche di Sondrio“

PGI-IT-A1352-AM02

Dátum žiadosti: 24. 7. 2017

1. Pravidlá vzťahujúce sa na zmenu

Článok 105 nariadenia (EÚ) č. 1308/2013 – podstatná zmena

2. Opis a dôvody zmeny

2.1. Zmena názvu

Opis: Zmena spočíva v premenovaní výrobku z „Terrazze Retiche di Sondrio“ na „Alpi Retiche“.

Dôvody: Dôvodom tejto zmeny je umožniť domácim, ale predovšetkým zahraničným spotrebiteľom okamžite identifikovať oblasť výroby tohto typu vína a zároveň špecifikovať horský charakter danej oblasti výroby (pomocou presného údaja, že ide o Alpský región). Vína s typickým zemepisným označením (IGT) „Alpi Retiche“ sú už stáročia neoddeliteľne spojené s Rétskymi Alpami. Osobitné geologické, morfologické, pôdne a podnebné danosti svahov vytvárajú priaznivé environmentálne podmienky pre pestovanie viniča v tejto oblasti. Rétske Alpy chránia údolie Valtellina pred studenými severnými vetrami a južne orientovaná poloha terasovitej oblasti predstavuje záruku vyše 1 900 hodín slnečného svitu v ročnom priemere – takýto počet sa spravidla zaznamenáva vo výrazne nižších polohách. Svahy Rétskych Álp sú takmer neprestajne vystavené slnečnému svitu, podnebie je teda ideálne pre pestovanie viniča, pričom sa tu rodí vynikajúce hrozno. Pôdy sú plytké a prevažne (približne 70 %) piesčité. Ich maximálne využitie a dosiahnutie ich intenzívnej úrodnosti umožnila osobitná technika pestovateľov, konkrétne technika stavania suchých kamenných múrov.

Názov treba zmeniť vo všetkých bodoch špecifikácie, ako aj v oddieloch 1.1, 1.4, 1.5, 1.6 a 1.8 jednotného dokumentu.

2.2. Zavedenie kategórie šumivé víno

Opis: Zmena spočíva v zavedení šumivého typu, ktorý sa vyrába v bielej a ružovej verzii tradičnou metódou.

Dôvody: Rôzne miestne podniky už od 70. rokov 20. storočia vyrábajú šumivý typ z hlavnej muštovej odrody pestovanej v údolí Valtellina, predovšetkým odrody Nebbiolo, pričom majú možnosť pridať aj iné odrody. Účelom doplnenia tejto kategórie do IGT je posilniť hodnotu tohto výrobku, ktorý je pevne spojený oblasťou, kde sa vyrába, ako aj s odrodou, ktorá v tejto zóne vykazuje obrovský potenciál. Výrobu šumivých vín priaznivo ovplyvňujú výrazné teplotné rozdiely medzi dňom a nocou, ktoré sa zaznamenávajú predovšetkým v čase zberu. Ich pôsobením sa jednak akumulujú aromatické prekurzory, ktoré sú typickou črtou tejto oblasti, a jednak udržiava rovnováha medzi obsahom cukru a kyslými zložkami, ktoré sú výraznejšie v hrozne pestovanom vo väčších nadmorských výškach. Vďaka týmto aspektom čoraz väčší počet podnikov začína vyrábať tento typ vína.

Zmeny sa týkajú článkov 1, 2, 4, 6, 7 a 9 špecifikácie výrobku a bodov 1.3, 1.4 a 1.8 jednotného dokumentu.

2.3. Zavedenie nových odrôd

Opis: Zmena spočíva v zavedení odrôd Cabernet Carbon N., Cabernet Cortis N., Helios B., Johanniter B., Prior N., Solaris B. a Bronner B. do kombinácií odrôd, z ktorých sa víno vyrába.

Dôvody: Tieto odrody viniča sa ukázali ako schopné prispôsobiť sa nepriaznivým úkazom a vyžadujú si menej prípravkov na ochranu rastlín. Prebiehajúci prechod na udržateľné formy poľnohospodárstva (pričom údolie Valtellina má na ne prirodzené predpoklady) spolu s možnosťou zavedenia uvedených odrôd môžu byť dodatočným cenným faktorom pri znižovaní miery ošetrovania viniča prípravkami na ochranu rastlín. Takisto môžu podporiť pestovanie v oblastiach, v ktorých je využívanie poľnohospodárskych strojov a zariadení náročné, a teda viesť k menej intenzívnemu obhospodarovaniu vinohradov šetrnejšiemu k životnému prostrediu. Výskumná činnosť nadácií Fondazione Edmund Mach a Fondazione Fojanini preukázala, že tieto domnienky sú pravdivé. Táto možnosť je veľmi dôležitá aj pri obnovovaní opustených vinohradov.

Táto zmena sa týka článkov 1 a 2 špecifikácie výrobku a bodu 1.7 jednotného dokumentu.

2.4. Zníženie skutočného obsahu alkoholu v objem. % pri type Passito Bianco

Opis: Zmena spočíva v znížení skutočného obsahu alkoholu v objem. % pri type Passito Bianco z 12 % na 10 %.

Dôvody: Najlepšie výsledky pri sušení hrozna na výrobu vína, ktorého účelom je skoncentrovať v hroznovom mušte metabolity prítomné v dužine a šupke hrozna, sa dosahujú pri sladkých vínach, ako sú napríklad vína Passito. Darí sa tak dosahovať vína s vyváženým obsahom alkoholu a cukru bez toho, aby sa zmenili organoleptické vlastnosti výrobku. Tieto vína predstavujú rozšírenie škály vín a napĺňajú potreby sektora vinohradníctva a vinárstva v danej oblasti.

Táto zmena sa týka článku 6 špecifikácie výrobku a bodu 1.4 jednotného dokumentu.

JEDNOTNÝ DOKUMENT

1. Názov výrobku

Alpi Retiche

2. Druh zemepisného označenia

CHZO – chránené zemepisné označenie.

3. Kategórie vinohradníckych/vinárskych výrobkov

1. Víno

4. Šumivé víno

8. Perlivé víno

15. Víno zo zhrozienkovateného hrozna

16. Víno z prezretého hrozna

4. Opis vína (vín)

Alpi Retiche Bianco vrátane údaju o odrode hrozna

Farba: slamenožltá, príležitostne so zelenkastým nádychom,

Vôňa: čerstvá, jemná, kvetinová,

Chuť: suchá, bohatá, príjemná,

Minimálny skutočný obsah alkoholu (v obj. %): 10,50 %,

Minimálny bezcukorný extrakt: 13,00 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 3,50 gramov na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

Alpi Retiche Rosso vrátane údaju o odrode hrozna a Alpi Retiche Novello

Farba: rubínovočervená rôznej intenzity,

Vôňa: čerstvá, ovocná,

Chuť: čerstvá, plná, jemná, mierne tanínová,

Minimálny skutočný obsah alkoholu (v obj. %): 10,50 %,

Minimálny bezcukorný extrakt: 17,00 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 3,50 gramov na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

Alpi Retiche Rosato vrátane údaju o odrode hrozna

Farba: svetloružová až intenzívna ružová,

Vôňa: jemná, delikátna,

Chuť: suchá, čerstvá, ovocná,

Minimálny skutočný obsah alkoholu (v obj. %): 10,50 %,

Minimálny bezcukorný extrakt: 14,00 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 3,50 gramov na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

Alpi Retiche Passito Bianco

Farba: intenzívna žltá so zlatými odleskami,

Vôňa: široká, komplexná, intenzívna,

Chuť: sladká, plná, harmonická, elegantná, éterická,

Minimálny skutočný obsah alkoholu (v obj. %): 16,00 g/l,

Minimálny bezcukorný extrakt: 13,00 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 10,00 Minimálna celková kyslosť 3,50 gramov na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

Alpi Retiche Passito Rosso

Farba: intenzívna rubínová,

Vôňa: široká, kvetinová,

Chuť: sladká, ovocná, harmonická, príjemná,

Minimálny skutočný obsah alkoholu (v obj. %): 16,00 %,

Minimálny bezcukorný extrakt: 17,00 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 12,00 Minimálna celková kyslosť 3,50 gramov na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

Alpi Retiche Vendemmia Tardiva Rosso

Farba: rubínovočervená,

Vôňa: intenzívna, charakteristická, komplexná,

Chuť: ostrá, harmonická, príjemne tanínová,

Minimálny skutočný obsah alkoholu (v obj. %): 13,00 %,

Minimálny bezcukorný extrakt: 17,00 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 11,00 Minimálna celková kyslosť 3,50 gramov na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

Alpi Retiche Vendemmia Tardiva Bianco

Farba: slamovožltá so zlatými odleskami,

Vôňa: komplexná, široká, s náznakmi minerálov,

Chuť: plná, harmonická, elegantná, príjemná,

Minimálny skutočný obsah alkoholu (v obj. %): 13,00 %,

Minimálny bezcukorný extrakt: 13,00 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 11,00 Minimálna celková kyslosť 3,50 gramov na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

Alpi Retiche Spumante Metodo Classico

Farba: slamovožltá rôznej intenzity až po zlatistú,

Vôňa: jemná, delikátna, široká, komplexná, s tónmi, ktorým vďačí za druhotné kvasenie vo fľaši,

Chuť: bohatá, čerstvá, jemná a harmonická,

Minimálny skutočný obsah alkoholu (v obj. %): 11,50 %,

Minimálny bezcukorný extrakt: 14,00 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 5,0 Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

Alpi Retiche Spumante Metodo Classico Rosé

Farba: ružová rôznej intenzity,

Vôňa: jemná, delikátna, široká, komplexná, s tónmi, ktorým vďačí za druhotné kvasenie vo fľaši,

Chuť: čerstvá, bohatá, jemná a harmonická,

Minimálny skutočný obsah alkoholu (v obj. %): 11,50 %,

Minimálny bezcukorný extrakt: 15,00 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 5,0 Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

5. Vinárske výrobné postupy

a) Základné enologické postupy

Minimálny čas zrenia

Osobitný enologický postup

Vína s IGT „Alpi Retiche“ Passito a „Alpi Retiche“ Vendemmia Tardiva (neskorý zber) majú minimálny čas zrenia, konkrétne najskôr do 30. júna roka nasledujúceho po zbere.

b) Maximálne výnosy

Alpi Retiche

14 000 kg hrozna na hektár

Alpi Retiche

112 hektolitrov na hektár

Alpi Retiche Passito

56 hektolitrov na hektár

Alpi Retiche Vendemmia Tardiva

84 hektolitrov na hektár

6. Vymedzená zemepisná oblasť

Oblasť pestovania hrozna používaného na výrobu muštov a vín, na ktoré sa môže vzťahovať zemepisné označenie (IGT) „Alpi Retiche“, zahŕňa oblasť týchto územno-správnych jednotiek: Albosaggia, Ardenno, Berbenno in Valtellina, Bianzone, Buglio in Monte, Castione Andevenno, Cercino, Chiavenna, Chiuro, Cino, Civo, Dazio, Dubino, Faedo, Gordona, Mantello, Mello, Menarola, Mese, Montagna in Valtellina, Morbegno, Piateda, Piuro, Poggiridenti, Ponte in Valtellina, Postalesio, Prata Camportaccio, Sernio, Sondrio, Teglio, Tirano, Traona, Tresivio, Villa di Chiavenna a Villa di Tirano v provincii Sondrio.

7. Hlavné muštové odrody

Ancellotta N.

Barbera N.

Bonarda N.

Bussanello B.

Cabernet Franc N. – Cabernet

Cabernet Sauvignon N. – Cabernet

Carmenère N.

Chardonnay B.

Cortese B.

Corbina N.

Croatina N.

Dolcetto N.

Erbaluce B.

Fortana N.

Franconia N.

Freisa N.

Garganega B.

Grappello Ruberti N.

Groppello di Mocasina N. – Groppello

Groppello di S. Stefano N. – Groppello

Groppello Gentile N. – Groppello

Manzoni Bianco B. – Incrocio Manzoni 6.0.13 B.

Incrocio Terzi n.1 N.

Invernenga B.

Kerner B.

Lagrein N.

Lambrusco di Sorbara N. – Lambrusco

Lambrusco Grasparossa N. – Lambrusco

Lambrusco Maestri N. – Lambrusco

Lambrusco Marani N. – Lambrusco

Lambrusco Salamino N. – Lambrusco

Lambrusco Viadanese N. – Lambrusco

Malvasia Bianca di Candia B. – Malvasia

Malvasia di Candia Aromatica B. – Malvasia

Marzemino N.

Merlot N.

Meunier N.

Molinara N.

Montepulciano N.

Moscato Bianco B. – Moscato

Moscato di Scanzo N. – Moscato

Moscato Giallo B. - Moscato

Moscato Rosa Rs.

Müller Thurgau B.

Nebbiolo N.

Negrara N.

Pignola N.

Petit Verdot N.

Pinot Bianco B.

Pinot Grigio

Pinot Nero N.

Raboso Veronese N. – Raboso

Rebo N.

Riesling Italico B. – Riesling

Rondinella N.

Rossola Nera N. – Rossola

Sangiovese N.

Sauvignon B.

Schiava Gentile N. – Schiava

Schiava Grigia N. – Schiava

Schiava Grossa N. – Schiava

Schiava N.

Syrah N.

Teroldego N.

Timorasso B.

Tocai Friulano B.

Traminer Aromatico Rs

Trebbiano di Soave B. – Trebbiano

Trebbiano Giallo B. – Trebbiano

Trebbiano Romagnolo B. – Trebbiano

Trebbiano Toscano B. – Trebbiano

Uva Rara N.

Veltliner B.

Verdea B.

Verdese B.

Vespolina N.

Cabernet Carbon N.

Cabernet Cortis N.

Helios B.

Johanniter B.

Prior N.

Solaris B.

Bronner B.

8. Opis súvislostí

„Alpi Retiche“. Všetky kategórie (1, 4, 8, 15 a 16) — A) Podrobnosti o zemepisnej oblasti

Prírodné faktory, ktoré sú rozhodujúce pre súvislosť

Údolie Valtellina sa rozprestiera v provincii Sondrio severo-východne od Comského jazera, medzi stupňami 46 a 46,5 severnej zemepisnej šírky.

Na tvorbe podnebných podmienok vhodných pre pestovanie viniča sa podieľa celý rad mimoriadnych charakteristických environmentálnych znakov. Údolie, ktoré prebieha pozdĺž Álp, je celé orientované južne a zo severu i východu ho chráni pohorie Rétskych Álp. Blízkosť povodia Comského jazera na juhozápade má výrazný zmierňujúci účinok.

Táto poloha je zárukou stáleho vetra alebo vánku, nízkeho úhrnu zrážok, spravidla dobre rozloženého počas ročných období, ako aj intenzívneho svetla vďaka južnej orientácii svahov, výrazného teplotného spádu, a to vďaka podstatnému množstvu kameňov a skál typických pre terasovité pozemky, a takisto aj nízkej relatívnej vlhkosti a výrazných teplotných rozdielov v období priamo pred zrením.

Pôdy sú prevažne piesčité, s vysokým obsahom kameňov a skál, ale takisto aj humusu a organickej hmoty. Spravidla vykazujú miernu kyslosť. Na mnohých miestach sú hlboké len 40 – 120 cm.

Historické a ľudské faktory, ktoré sú rozhodujúce pre súvislosť

Počiatky pestovania viniča v oblasti Valtellina siahajú do čias prvých osídlení Ligúrov, po ktorých nasledovali Etruskovia, hoci poľnohospodárstvo a vytváranie terás možno dokázať až od rímskeho obdobia. V stredoveku sa pestovanie viniča začalo racionalizovať a intenzifikovať, konkrétne prvé kroky zaviedol cech Magistri comacini a benediktíni, neskôr aliancia Lega Grigia (nem. Grauer Bund, súčasný švajčiarsky kantón Graubünden, v angličtine sa používa aj výraz kantón „Grisons“), ktorá mala veľký podiel na rozmachu predaja vína z údolia Valtellina v severnej Európe.

Osobitnou črtou pestovania viniča v tejto oblasti je pestovanie na terasovitých pozemkoch. Tento spôsob pestovania na strmých svahoch je prejavom osobitnej kultúry osídlení, a hoci mnohé podobné formy možno nájsť v početných údoliach na celom území Álp, Valtellina je najvýznamnejším a najdôležitejším príkladom.

Vďaka terasám bolo možné využiť strmé svahy na poľnohospodárstvo a pestovať plodiny, ktoré miestne obyvateľstvo potrebovalo na prežitie.

Ľudský faktor je kľúčový pri pestovaní viniča a enologických postupoch, ale rovnakú váhu má aj pre význam sektora poľnohospodárstva pri ochrane hydrogeologických daností krajiny. Napríklad len 5 % zosuvov pripadá na oblasti s terasovitým poľnohospodárstvom, 80 % na oblasti, ktoré nie sú týmto spôsobom chránené. V súčasnosti sa okrem toho venuje aj zvýšená pozornosť pestovateľským postupom zameraným na kombináciu produktivity a environmentálnej udržateľnosti.

„Alpi Retiche“. Kategória: Víno (1) – B) Informácie o kvalite/vlastnostiach výrobku

Informácie o osobitej kvalite výrobkov, ktorá súvisí so zemepisným pôvodom a príčinnou súvislosťou s prírodnými a ľudskými faktormi v zemepisnej oblasti

Červené vína sa vyznačujú rubínovočervenou farbou, čerstvou a ovocnou vôňou a bohatou a jemne tanínovou, ale zároveň dobre vyváženou chuťou.

Červené vína typu „Novello“ majú rubínovočervenú farbu rôznej intenzity a vínnu, jemne ovocnú vôňu, ich chuť je čerstvá, okrúhla a jemná.

Farba ružových vín má rozmanitú intenzitu a odtieň v závislosti od rôznych použitých vinárskych techník, ich vôňa nesie jemné a delikátne známky, chuť je suchá, čerstvá a ovocná.

Biele vína vykazujú slamovožltú farbu, prípadne aj náznaky zelenkavej, v závislosti od kombinácie použitých odrôd. Z hľadiska vône sa vyznačujú osobitou aromatickou čerstvosťou a jemnými kvetinovými tónmi, chuť je prevažne suchá, bohatá a príjemná, v neposlednom rade vďaka vyváženej kyslosti.

Označenie IGT „Alpi Retiche“ sa vzťahuje na viaceré typy vín v dôsledku rozdielov v nadmorskej výške, hĺbke pôdy a spádu horských svahov. Spravidla sa modré odrody viniča pestujú v najteplejších oblastiach, pretože z nich možno získať vína s dobrou štruktúrou. Naproti tomu v chladnejších a vyššie položených oblastiach sa pestujú hlavne biele odrody alebo modré odrody určené na výrobu ružových vín, pretože vďaka teplotnému rozsahu a iným faktorom v týchto oblastiach sa dajú vyrábať vína s typickou komplexnosťou a širokou škálou aróm, ktoré si trh veľmi cení.

Na vlastnosti a kvalitu vín s IGT „Alpi Retiche“ vplývajú aj ľudské faktory, predovšetkým zručnosti pestovateľov. Z dôvodu strmého horského terénu v tejto zóne je priemerná rozloha podnikov pomerne malá (menej než 3 000 m2) a plochy sú rozdrobené, čo má obrovský vplyv na počet hodín potrebných na pestovanie viniča. Často práve pre terasovitú polohu a ťažko dostupné pozemky počet pracovných hodín na hektár prevyšuje 1 200. K najdôležitejším úkonom patria úkony rezu, ochrany rastlín, zberu (výlučne ručne) a úkony obnovovania kamenných múrov, ktoré sú potrebné na obnovenie dobrého stavu pozemkov po mimoriadnych udalostiach.

„Alpi Retiche“. Kategórie: Šumivé víno (4) a perlivé víno (8) – B) Informácie o kvalite alebo vlastnostiach výrobku

Informácie o osobitej kvalite výrobkov, ktorá súvisí so zemepisným pôvodom a príčinnou súvislosťou s prírodnými a ľudskými faktormi v zemepisnej oblasti

Šumivý typ sa vyrába tradičnou metódou, vyznačuje sa slamovožltou farbou rôznej intenzity s prípadnými zlatými odleskami. Vôňa je jemná, delikátna, široká, komplexná, s tónmi, ktorým vďačí za druhotné kvasenie vo fľaši. Chuť je čerstvá, bohatá, jemná a harmonická,

Ružová verzia vykazuje ružovú farbu rôznej intenzity s rozmanitými odleskami v závislosti od typu použitého hrozna. Vôňa je jemná, delikátna, široká a komplexná, s tónmi, ktorým vďačí za druhotné kvasenie vo fľaši. Chuť je čerstvá, bohatá, jemná a harmonická, s typickou správnou kyslosťou, od predchádzajúcej verzie sa odlišuje svojou bohatšou štruktúrou.

Do kategórie perlivé víno patria len ružové vína. Tento typ sa vyznačuje čerstvosťou a živosťou, ktoré sú výsledkom mierneho uvoľňovania oxidu uhličitého, vďaka čomu pri pití týchto vín vzniká príjemný dojem. Moderné vinárske postupy pomáhajú zvyšovať kvalitu týchto vín.

Na výrobu týchto šumivých a perlivých vín priaznivo vplývajú výrazné teplotné rozdiely medzi dňom a nocou, ktoré sa zaznamenávajú predovšetkým v čase zberu. Ich pôsobením sa jednak akumulujú aromatické prekurzory, ktoré sú typickou črtou tejto oblasti, a jednak sa v hrozne udržiava rovnováha medzi obsahom cukru a kyslými zložkami, ktoré sú výraznejšie v hrozne pestovanom vo väčších nadmorských výškach.

Na vlastnosti a kvalitu týchto vín vplývajú aj ľudské faktory, predovšetkým zručnosti pestovateľov. Práve z dôvodu strmého horského terénu v tejto zóne je priemerná rozloha podnikov pomerne malá (menej než 3 000 m2) a plochy sú rozdrobené, čo má obrovský vplyv na počet hodín potrebných na pestovanie viniča. Často práve pre terasovitú polohu a ťažko dostupné pozemky počet pracovných hodín na hektár prevyšuje 1 200. K najdôležitejším úkonom patria úkony rezu, ochrany rastlín, zberu (výlučne ručne) a úkony obnovovania kamenných múrov, ktoré sú potrebné na obnovenie dobrého stavu pozemkov po mimoriadnych udalostiach.

„Alpi Retiche“. Kategórie: Kategórie víno zo zhrozienkovateného hrozna (15) a víno z prezretého hrozna (16) – B) Informácie o kvalite výrobku

Informácie o osobitej kvalite výrobkov, ktorá súvisí so zemepisným pôvodom a príčinnou súvislosťou s prírodnými a ľudskými faktormi v zemepisnej oblasti

Typ Passito Bianco má intenzívnu žltú farbu so zlatými odleskami. Vôňa je široká, komplexná a intenzívna, chuť je plná, harmonická, elegantná a éterická.

Typ Passito Rosso má intenzívnu rubínovočervenú farbu. Vôňa je široká a kvetinová, chuť je sladká, ovocná, harmonická a príjemná.

Typ Vendemmia Tardiva Bianco má slamovožltú farbu so zlatými odleskami. Vôňa je široká, komplexná, s náznakmi minerálov, chuť je plná, harmonická, elegantná a príjemná.

Typ Vendemmia Tardiva Rosso má rubínovočervenú farbu. Vôňa je intenzívna, jedinečná a komplexná, chuť je ostrá, harmonická a príjemne tanínová.

Postupom času sa presadila prax urýchľovania zrenia presahujúceho hranice technológií, čo je dôkazom ľudského prínosu pri pestovaní. Čas urýchľovania zrenia závisí od sezónnych poveternostných podmienok, ako aj od vlastností, ktoré chce pestovateľ pri viniči dosiahnuť. Výber typu hrozna je výsadou vinohradníka, ktorý svoju voľbu zakladá na interakcii vinohradu, vlastností hrozna a vína, ktoré chce dosiahnuť.

Výrobe týchto vín spravidla prospievajú črty podnebia v danom údolí; keďže prebieha pozdĺž Álp, je tu vždy vietor alebo vánok, a predovšetkým na jeseň, sú pre údolie typické studené noci, pričom tieto podmienky sú vhodné na skladovanie hrozna, ktoré sa suší. Časom zhromaždené vedomosti (ľudský faktor) v kombinácii s environmentálnymi faktormi umožňuje výrobu týchto vín, a hoci predstavujú len malý podiel celkovej výroby, dopĺňajú reprezentatívnejšie vína.

„Alpi Retiche“. Všetky kategórie (1, 4, 8, 15 a 16) — C) Opis príčinnej interakcie

Kategória Víno (1): Rozmanité pôdne a podnebné podmienky spolu so zručnosťami vinárov umožňujú naplno rozvíjať túto kategóriu vín. Červené vína spravidla pochádzajú z teplejších oblastí, čomu vďačia za svoju dobrú štruktúru, biele odrody sa pestujú prevažne vo vyšších polohách.

Kategórie šumivé víno (4) a perlivé víno (8): Rozmanité pôdne a podnebné podmienky spolu so skúsenosťami, ktoré nadobudli miestni prevádzkovatelia, a s modernými vinifikačnými a výrobnými technikami umožňujú plné využitie potenciálu odrôd vhodných na výrobu šumivých a perlivých vín.

Kategórie víno zo zhrozienkovateného hrozna (15) a víno z prezretého hrozna (16): Rozmanité pôdne a podnebné podmienky spolu so skúsenosťami, ktoré nadobudli miestni prevádzkovatelia, a s modernými vinifikačnými a výrobnými technikami umožňujú plné využitie potenciálu odrôd, ktoré sa väčšmi hodia na sušenie. Pozdĺžny charakter údolia umožňuje konštantné vanutie vetra alebo vánku a na jeseň zabezpečuje priaznivé podmienky pre skladovanie hrozna.

Interakcia všetkých týchto faktorov (prírodných i ľudských) pomáha pri výrobe kvalitných vín s veľmi silnou identitou a vlastnosťami, ktoré vyplývajú z oblasti výroby.

Príčinná súvislosť je preto založená na osobitnej kvalite výrobku, ktorú možno pripísať jeho zemepisnému pôvodu.

9. Ďalšie základné podmienky

ŽIADNE

Odkaz na špecifikáciu výrobku

https://www.politicheagricole.it/flex/cm/pages/ServeBLOB.php/L/IT/IDPagina/14209

(1) Ú. v. EÚ L 347, 20.12.2013, s. 671.